CELEX: 31997R2175
Language: el
Date: 1997-10-31 00:00:00
Title: Κανονισμός (ΕΚ) αριθ. 2175/97 της Επιτροπής της 31ης Οκτωβρίου 1997 για τέταρτη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία

Avis juridique important

|

31997R2175

Κανονισμός (ΕΚ) αριθ. 2175/97 της Επιτροπής της 31ης Οκτωβρίου 1997 για τέταρτη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία  

Επίσημη Εφημερίδα αριθ. L 298 της 01/11/1997 σ. 0060 - 0061

ΚΑΝΟΝΙΣΜΟΣ (ΕΚ) αριθ. 2175/97 ΤΗΣ ΕΠΙΤΡΟΠΗΣ της 31ης Οκτωβρίου 1997 για τέταρτη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην ΙσπανίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,Εκτιμώντας:ότι, λόγω της εμφανίσεως κλασικής πανώλης των χοίρων σε ορισμένες περιοχές παραγωγής στην Ισπανία, έχουν θεσπισθεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1934/97 (4) 7ότι λόγω της διάρκειας και της συνεχίσεως των κτηνιατρικών και εμπορικών περιορισμών που θεσπίσθηκαν από τις ισπανικές αρχές, πρέπει να αυξηθεί ο αριθμός των χοίρων προς πάχυνση που μπορούν να παραδοθούν στις αρμόδιες αρχές, επιτρέποντας με τον τρόπο αυτό τη συνέχιση των εκτάκτων μέτρων στις επόμενες εβδομάδες.ότι πρέπει να προσαρμοστεί στην παρούσα κατάσταση της αγοράς ο κατάλογος των επιλεξίμων ζωνών που περιλαμβάνεται στο παράρτημα ΙΙ του εν λόγω κανονισμού 7ότι η ταχεία και αποτελεσματική εφαρμογή των εκτάκτων μέτρων στήριξης της αγοράς είναι από τα καλύτερα μέσα καταπολεμήσεως της διαδόσεως της κλασικής πανώλης των χοίρων 7 ότι δικαιολογείται συνεπώς να εφαρμοσθούν οι διατάξεις που προβλέπονται από τον παρόντα κανονισμό από τις 15 Οκτωβρίου 1997 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΚ) αριθ. 913/97 τροποποιείται ως εξής:1. Το παράρτημα Ι αντικαθίσταται από το παράρτημα Ι του παρόντος κανονισμού.2. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 15 Οκτωβρίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 31 Οκτωβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 282 της 1. 11. 1975, σ. 1.(2) ΕΕ L 349 της 31. 12. 1994, σ. 105.(3) ΕΕ L 131 της 23. 5. 1997, σ. 14.(4) ΕΕ L 272 της 4. 10. 1997, σ. 14.ΠΑΡΑΡΤΗΜΑ Ι «ΠΑΡΑΡΤΗΜΑ ΙΜέγιστος συνολικός αριθμός ζώων, από τις 6 Μαΐου 1997:>ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙ «ΠΑΡΑΡΤΗΜΑ ΙΙΣτην επαρχία Lerida, οι ζώνες προστασίας και εποπτείας όπως ορίζονται στα παραρτήματα Ι και ΙΙ του διατάγματος της Generalitat της Καταλονίας της 2ας Οκτωβρίου 1997, που έχει δημοσιευθεί στην Επίσημη Εφημερίδα της Generalitat της 14ης Οκτωβρίου 1997, σ. 11 663.»